Document ID: 32006D0393

KOMISIJAS LĒMUMS
(2006. gada 31. maijs)
par Kopienas references laboratorijas izraudzīšanos mutes un nagu sērgas noteikšanai
(izziņots ar dokumenta numuru K(2006) 2069)
(Dokuments attiecas uz EEZ)
(2006/393/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Direktīvu 2003/85/EK par Kopienas pasākumiem mutes un nagu sērgas kontrolei, ar kuru atceļ Direktīvu 85/511/EEK un Lēmumus 89/531/EEK un 91/665/EEK un groza Direktīvu 92/46/EEK (1), un jo īpaši tās 69. panta 1. punktu,
tā kā:
(1)
Direktīvā 2003/85/EK paredzēts, ka jāizraugās Kopienas references laboratorija mutes un nagu sērgas noteikšanai. Cieši sadarbojoties ar dalībvalstīm, Komisija rīkoja konkursu, lai izraudzītos Kopienas references laboratoriju, ņemot vērā tehniskās un zinātniskās kompetences un personāla zināšanu kritērijus.
(2)
Saistībā ar oficiālo laboratoriju izraudzīšanos tika ņemtas vērā arī papildu prasības, kas noteiktas ar 12. panta 2. punktu Eiropas Parlamenta un Padomes 2004. gada 29. aprīļa Regulā (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (2).
(3)
Pēc izvēles procedūras pabeigšanas izraudzītā laboratorija - Pirbraitas laboratorija Institute for Animal Health, ko atbalsta Biotehnoloģiju un bioloģijas zinātņu pētniecības padome (BBSRC), - būtu jāizraugās par Kopienas references laboratoriju mutes un nagu sērgas noteikšanai uz piecu gadu laikposmu.
(4)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
1. Biotehnoloģiju un bioloģijas zinātņu pētniecības padomes (BBSRC) Pirbraitas laboratorija Institute for Animal Health Apvienotajā Karalistē tiek izraudzīta par Kopienas references laboratoriju uz piecu gadu laikposmu sākot no nākamās dienas pēc šā lēmuma publicēšanas Eiropas Savienības Oficiālajā Vēstnesī.
2. Direktīvas 2003/85/EK XVI pielikumā ietverti noteikumi, kuros izklāstītas 1. punktā minētās Kopienas references laboratorijas funkcijas un pienākumi.
2. pants
Šis lēmums ir adresēts dalībvalstīm.
Briselē, 2006. gada 31. maijā

Labels: 7
6